John Dalton
Store norske leksikon,Realfag,Kjemi,Kjemiens historie
John Dalton var en britisk naturvitenskapsmann som særlig er kjent for å ha lagt grunnlaget for at alle stoffer er bygget av atomer.
Karriere Dalton var sønn av en ullvever. Han ble først ansatt som lærer ved skoler i sin hjembygd og i Manchester. Fra 1793 var han lærer i matematikk, fysikk og kjemi ved New College i Manchester. Sentrale oppdagelser og bidrag I 1807 publiserte Dalton den første tabell over atomvekter referert til hydrogen med atomvekt 1 og grunnla støkiometrien (formelskrivingen i kjemien).Dalton oppdaget også at gasser blir varmere ved sammenpressing og kaldere ved utvidelse. Han konstruerte psykrometeret (et instrument for å måle våttemperatur), og gjorde daglige meteorologiske observasjoner i over 50 år.Daltons lov om partialtrykket sier at en blanding av gasser i et lukket rom utøver et trykk som er lik summen av de trykk som hver enkelt av gassene i blandingen ville utøve hvis de var alene.Dalton var rødgrønn fargeblind og studerte dette fenomen, som etter ham kalles daltonisme. Les mer i Store norske leksikon atom – historikk kjemiens historie